cyanic-selkie/wikianc huggingface dataset:
गोपाल सिंह नेपाली
गोपाल सिंह नेपाली (1911 - 1963) हिन्दी एवं नेपाली के प्रसिद्ध कवि थे। उन्होने बम्बइया हिन्दी फिल्मों के लिये गाने भी लिखे। वे एक पत्रकार भी थे जिन्होने "रतलाम टाइम्स", चित्रपट, सुधा, एवं योगी नामक चार पत्रिकाओं का सम्पादन भी किया। सन् १९६२ के चीनी आक्रमन के समय उन्होने कई देशभक्तिपूर्ण गीत एवं कविताएं लिखीं जिनमें 'सावन', 'कल्पना', 'नीलिमा', 'नवीन कल्पना करो' आदि बहुत प्रसिद्ध हैं।
जीवनी
गोपाल सिंह नेपाली का जन्म 11 अगस्त 1911 ई॰ को बिहार के पश्चिमी चम्पारन के बेतिया में हुआ था। इनका मूल नाम गोपाल बहादुर सिंह था। 17 अप्रैल 1963 ई॰ को इनका निधन बिहार के भागलपुर रेलवे स्टेशन के प्लेटफार्म संख्या पांच पर हो गया था।
साहित्य सृजन
1933 में बासठ कविताओं का इनका पहला संग्रह ‘उमंग’ प्रकाशित हुआ था। ‘पंछी’ ‘रागिनी’ ‘पंचमी’ ‘नवीन’ और ‘हिमालय ने पुकारा’ इनके काव्य और गीत संग्रह हैं। नेपाली ने सूर्यकांत त्रिपाठी ‘निराला’ के साथ ‘सुध’ मासिक पत्र में और कालांतर में ‘रतलाम टाइम्स’, ‘पुण्य भूमि’ तथा ‘योगी’ के संपादकीय विभाग में काम किया था। मुंबई प्रवास के दिनों में नेपाली ने तकरीबन चार दर्जन फिल्मों के लिए गीत भी रचा था। उसी दौरान इन्होंने ‘हिमालय फिल्म्स’ और ‘नेपाली पिक्चर्स’ की स्थापना की थी। निर्माता-निर्देशक के तौर पर नेपाली ने तीन फीचर फिल्मों-नजराना, सनसनी और खुशबू का निर्माण भी किया था।
साहित्यिक विशेषताएँ
उत्तर छायावाद के जिन कवियों ने कविता और गीत को जनता का कंठहार बनाया, गोपाल सिंह ‘नेपाली’ उनमें अहम थे। बगैर नेपाली के उस दौर की लोकप्रिय कविता का जो प्रतिमान बनेगा, वह अधूरा होगा।
विशिष्ट प्रसंग
गोपाल सिंह नेपाली के पुत्र नकुल सिंह नेपाली ने बम्बई उच्च न्यायालय में स्लमडॉग मिलेनियर के निर्माताओं के खिलाफ एक याचिका दायर की है, जिसमें यह कहा गया है कि डैनी बॉयल ने दर्शन दो घनश्याम गाने के लिए सूरदास को उद्धृत किया है, जो गलत है।
याचिका के अनुसार नेपाली ने यह कहा है कि यह गाना उनके कवि पिता ने लिखा था और डैनी बॉयल तथा सेलॉदर फिल्म्स लिमिटेड ने उनके पिता की प्रतिष्ठा को ठेस पहुंचाया है एवं लेखकीय अधिकारों का उल्लंघन किया है। नेपाली ने मुआवजा के रूप में रु. ५ करोड और याचिका दायर होने की तिथि से निर्णय होने तक २१ प्रतिशत प्रतिवर्ष की दर से ब्याज का दावा किया है। उन्होंने यह भी मांग की है कि फिल्म के किसी भी भाग में यह दर्शाने के लिए फिल्म निर्माताओं पर रोक लगायी जाए कि उक्त गाने के लेखक सूरदास हैं।
किंग्स्टन, नॉर्फ़ोक द्वीप
किंग्स्टन, ऑस्ट्रेलिया के दक्षिण प्रशांत क्षेत्र, नॉरफ़ॉक द्वीप की राजधानी है। द्वीप के उपशाही, विधायी, प्रशासनिक और न्यायिक सभी कार्यालय किंग्स्टन में ही स्थित हैं। यह शहर ऑस्ट्रेलिया का दूसरा सबसे पुराना शहर है और पूरे ऑस्ट्रेलियाई क्षेत्र में इसका विशेष ऐतिहासिक और सांस्कृतिक महत्व है।
न्यालकल
न्यालकल (Nyalkal) भारत के तेलंगाना राज्य के मेदक ज़िले में स्थित एक गाँव है।
घिरतोली, गरुङ तहसील
घिरतोली, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
मथुरापुर-खुसडीहरा गाँव, पालीगंज (पटना)
मथुरापुर-खुसडीहरा पालीगंज, पटना, बिहार स्थित एक गाँव है।
अनाड़ी (1959 फ़िल्म)
अनाड़ी 1959 में बनी हिन्दी भाषा की फिल्म है जिसका निर्देशन ऋषिकेश मुखर्जी ने किया। इसमें राज कपूर, नूतन, ललिता पवार और मोतीलाल हैं। संगीत शंकर जयकिशन का है और गीत शैलेन्द्र के साथ-साथ हसरत जयपुरी के थे।
संक्षेप
राज कुमार एक ईमानदार, खूबसूरत और समझदार लड़का है, जो एक पेंटर के रूप में अकेले काम करता है। उसकी कमाई इतनी भी नहीं होती है कि वो घर का किराया भी दे सके। एक दिन उसे रास्ते में पैसों से भरा हुआ किसी का बटुवा दिखता है, वो उसके मालिक, रामनाथ को उसे वापस कर देता है। रामनाथ उसकी ईमानदारी देख कर खुश हो जाता है और अपने कार्यालय में उसे क्लर्क की नौकरी दे देता है। उसकी मुलाक़ात रामनाथ के घर काम करने वाली आशा से होती है और दोनों एक दूसरे को प्यार करने लगते हैं। पर ये सब कुछ तब खत्म हो जाता है, जब उसे पता चलता है कि वो असल में आशा नहीं, बल्कि रामनाथ की भांजी, आरती है।
शरद कपूर
शरद कपूर हिन्दी फ़िल्मों के एक अभिनेता हैं।
सहारनपुर में चिकित्सा सुविधायें
Civic assistance mission at Couva District Health Facility DVIDS126486.jpg
आपात्कालीन चिकित्सा का मौलिक अधिकार
'''माननीय उच्चतम न्यायालय का निर्णय : 23.02.2007 वाद संख्या : अपील (सिविल) 919 वर्ष 2007 ''' माननीय उच्चतम न्यायालय के निर्णय के अनुसार सभी दुर्घटना ग्रस्त (विशेषकर सड़क पर वाहन दुर्घटना के शिकार) व्यक्तियों को व जान लेवा हमले आदि में घायल हुए व्यक्तियों को अस्पताल या अन्य किसी चिकित्सा केन्द्र में लाये जाने पर यह उस अस्पताल / चिकित्सा केन्द्र के लिये अनिवार्य है कि वह उस घायल व्यक्ति को तुरंत प्राथमिक चिकित्सा प्रदान करें। यदि ऐसा आवश्यक लगे (और घायल व्यक्ति की शारीरिक स्थिति इसकी अनुमति देती हो) तो उसे केवल प्राथमिक चिकित्सा प्रदान करने के बाद ही,  किसी बेहतर चिकित्सा सुविधायुक्त अस्पताल में या स्वास्थ्य केन्द्र में स्थानान्तरित करने को कहा जा सकता है / स्थानांतरित किया जा सकता है तथा चिकित्सा व्यय / पुलिस को सूचना देने की औपचारिकताओं को पूरा करने हेतु कहा जा सकता है।
यदि आप किसी दुर्घटना में घायल व्यक्ति के आस-पास हैं और उसे अस्पताल पहुंचाना चाहते हैं तो ऐसा करने में कतई संकोच न करें। आपकी जिम्मेदारी घायल को अस्पताल पहुंचाने के साथ ही समाप्त हो जाती है।
पुलिस को सूचना देने की, प्राथमिक चिकित्सा प्रदान करने की जिम्मेदारी अस्पताल की ही है।
घायल व्यक्ति को चिकित्सा प्राप्त करने के इस अधिकार के बारे में अपने मित्रों, परिचितों व स्वजनों को भी अवश्य ही बतायें ताकि वे जान सकें कि ऐसी किसी आपदा के क्षणों में उनको क्या करना चाहिये और वे अस्पताल में चिकित्सकों से क्या - क्या अपेक्षायें रख सकते हैं।
कृपया यह जानकारी अधिकतम लोगों तक पहुंचाने में सहयोग करें।
राजकीय स्वास्थ्य सेवायें Medical Facilities (Govt. owned)
सहारनपुर में राजकीय स्तर पर चिकित्सा सुविधाओं का मुख्य केन्द्र जिला चिकित्सालय है जिसे बलदेव दास बाजोरिया जिला चिकित्सालय भी कहा जाता है। बाजोरिया रोड पर जिला चिकित्सालय के अतिरिक्त अनेक प्राइवेट हस्पताल, नर्सिंग होम व क्लीनिक और भी हैं। यदि आपको जिला चिकित्सालय में स्वयं की अथवा अपने किसी मरीज़ की चिकित्सा को लेकर कुछ असुविधा अनुभव हो रही हो तो आप मुख्य बिल्डिंग में कमरा नं २८ में मुख्य चिकित्सा अधीक्षक डॉ॰ सुधीर सिंह से सम्पर्क कर सकते हैं।
जैसा कि डॉ॰ सुधीर सिंह ने मुझे बताया है - "यह अस्पताल, यहां उपलब्ध समस्त चिकित्सा सुविधायें, यहां मौजूद सभी चिकित्सक मरीज़ों की, विशेषकर गरीब मरीज़ों की सेवा के लिये हैं। मुख्य चिकित्सा अधीक्षक के नाते उनका प्रयास हमेशा यही रहता है कि किसी भी मरीज़ को बिना उपयुक्त चिकित्सा से निराश होकर न लौटना पड़े।"
सहारनपुर के जिला चिकित्सालय के विषय में यदि आपके कुछ खट्टे-मीठे अनुभव हों तो पाठकों के लाभार्थ आप हमें अवश्य [लिख भेजें।]https://web.archive.org/web/20100309003043/http://www.the-saharanpur.com/contact2.htm  हमें आपके अनुभव प्रकाशित करके बहुत प्रसन्नता होगी। कृपया अपना पूरा नाम, पता, घटना की तिथि, चिकित्सक का नाम आदि अवश्य लिखें।
जिला अस्पताल (बलदेव दास बाजोरिया अस्पताल), के अलावा सरकारी स्वास्थ्य सेवाओं के अंतर्गत सहारनपुर में कर्मचारी राज्य बीमा चिकित्सालय, जिला महिला चिकित्सालय, जच्चा-बच्चा अस्पताल भी हैं। सहारनपुर में बहिन कु. मायावती, माननीय मुख्यमंत्री, उ.प्र. की प्रेरणा से एक राजकीय मैडिकल कॉलेज का निर्माण कार्य पिलखनी, सहारनपुर में चल रहा है। आशा है कि दो-एक वर्ष में वह आरंभ हो सकेगा। किसी भी प्रकार की असुविधा की स्थिति में आप निम्न अधिकारियों से जानकारी प्राप्त कर सकते हैं।
Office of Dy. Director, Health Services Office of Chief Medical Officer Chief Medical Superintendent
इन अधिकारियों का आपके प्रति कैसा रवैया रहा, कितना सहयोग आपको मिला, यह जानना अन्य पाठकों के लिये बहुत उपयोगी हो सकता है। [कृपया अपने विचार प्रकट करें]http://the-saharanpur.com/contact2.htm।
लक्ष्य (2004 फ़िल्म)
लक्ष्य २००४ में बनी हिन्दी भाषा की फरहान अख्तर द्वारा निर्देशित बॉलीवुड फिल्म है। इसके अभिनेता रितिक रोशन, प्रीति जिंटा, अमिताभ बच्चन, ओम पुरी और बोमन ईरानी है। रितिक रोशन लेफ्टिनेंट करण शेरगिल (बाद में कार्यवाहक कप्तान) की भूमिका में है, जो अपनी टीम का नेतृत्व (प्रारंभ में 12 सदस्य और बाद में 6) कर आतंकवादियों पर जीत पाते हैं। यह 1999 के कारगिल युद्ध के संघर्ष की ऐतिहासिक घटनाओं पर आधारित एक काल्पनिक कहानी है।
भाई भैया और ब्रदर
भाई भैया और ब्रदर एक भारतीय कॉमेडी टेलीविजन श्रृंखला है, जो 4 जून 2012 से 10 अगस्त 2012 तक सब टीवी पर प्रसारित हुई।
सारांश
यह एक गुजराती परिवार के बारे में है जो 15 साल बाद एक हो जाता है। अपने-अपने परिवार के साथ अलग रह रहे तीन भाई मुंबई में मंझले भाई के घर मिलते हैं. सभी तीन बिल्कुल विपरीत संस्कृतियों में पले-बढ़े हैं। छोटे भाई का परिवार लंदन से आया है और बड़े भाई का परिवार गुजरात के एक छोटे से गांव पिचुरवाड़ी से है। इट्स ईस्ट पश्चिम से मिलता है, केंद्र की स्थिति में, जहां 7 साल के बच्चे से लेकर 70 साल की दादी तक, वे सभी, विभिन्न विशेषताओं, जीवन स्तर और पालन-पोषण के साथ, एक छत के नीचे थोड़े विनोदी तरीके से रहते हैं। उनकी असुविधाओं और फिर भी भावनात्मक बंधन के साथ। श्रृंखला ज्यादातर हल्की स्थितियों के माध्यम से आगे बढ़ती है और गर्म और संवेदनशील स्थितियों का सामना कभी-कभी इन सभी अजीबोगरीब पात्रों द्वारा किया जाता है, उनकी अपनी अलग-अलग विचित्रताएं, पसंद और नापसंद होती हैं। तीन भाइयों के परिवार कैसे एक रिश्ते में आते हैं-उन्हें कैसे हाशिए पर जाने की जरूरत है-कैसे उन्हें एक-दूसरे से कुछ सीखने की जरूरत है-जबकि एक खुशहाल रिश्ते को शुरू करना शो का मुख्य आधार है।
कवरा सकरा-द०मौ०-१, सतपुली तहसील
कवरा सकरा-द०मौ०-१, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
१९४३
1943 ग्रेगोरी कैलंडर का एक साधारण वर्ष है।
दादरा और नगर हवेली ज़िला
दादरा और नगर हवेली ज़िला भारत के दादरा और नगर हवेली और दमन और दीव केन्द्र-शासित प्रदेश का एक ज़िला है। ज़िले का मुख्यालय सिलवासा है।
बदनामा गाँव, फूलपुर (इलाहाबाद)
बदनामा फूलपुर, इलाहाबाद, उत्तर प्रदेश स्थित एक गाँव है।
गोपीनाथ शर्मा
डॉ गोपीनाथ शर्मा राजस्थान के प्रसिद्ध इतिहासकार हैं।
आपने इतिहास से सम्बधित 25 ग्रंथों की रचना की। महाराणा फतहसिंह के `बहिडे’ नामक पुस्तकों का सम्पादन किया। 100 से अधिक लेख भारत की प्रसिद्ध पत्र-पत्रिकाओं में छपे। संसार के बड़े-बड़े विद्वानों ने मेवाड़ के इतिहास, संस्कृति, सामाजिक जीवन, कला आदि का मार्गदर्शन प्राप्त किया। अपनी उत्कृष्ट सेवाओं के लिये आपको कई संस्थाओं ने आपका सम्मान किया। इन्हें कुम्भा पुरस्कार, कविराज श्यामलदास पुरस्कार, नाहर सम्मान पुरस्कार आदि से सम्मानित किया गया। सन् 1982 में भारत सरकार के दिल्ली मंत्रालय के डायरेक्टर जनरल, एन.सी.सी. द्वारा पदक प्रदान किया गया
चांदपुर गढ़ी
यह कर्णप्रयाग का निकटवर्ती स्थल है। यह उत्तराखंड राज्य में पड़ता है। गढ़वाल का प्रारंभिक इतिहास कत्यूरी राजाओं का है, जिन्होंने जोशीमठ से शासन किया और वहां से 11वीं सदी में अल्मोड़ा चले गये। गढ़वाल से उनके हटने से कई छोटे गढ़पतियों का उदय हुआ, जिनमें पँवार राजवंश सबसे अधिक शक्तिशाली था जिसने चांदपुर गढ़ी (किला) से शासन किया। कनक पाल को इस वंश का संस्थापक माना जाता है। उसने चांदपुर भानु प्रताप की पुत्री से विवाह किया और स्वयं यहां का गढ़पती बन गया। इस विषय पर इतिहासकारों के बीच विवाद है कि वह कब और कहां से गढ़वाल आया।
कुछ लोगों के अनुसार वह वर्ष 688 में मालवा के धारा नगरी से यहां आया। कुछ अन्य मतानुसार वह गुज्जर देश से वर्ष 888 में आया जबकि कुछ अन्य बताते है कि उसने वर्ष 1159 में चांदपुर गढ़ी की स्थापना की। उनके एवं 37वें वंशज अजय पाल के शासन के बीच के समय का कोई अधिकृत रिकार्ड नहीं है। अजय पाल ने चांदपुर गढ़ी से राजधानी हटाकर 14वीं सदी में देवलगढ़ वर्ष 1506 से पहले ले गया और फिर श्रीनगर (वर्ष 1506 से 1519)।
यह एक तथ्य है कि पहाड़ी के ऊपर, किले के अवशेष गांव से एक किलोमीटर खड़ी चढ़ाई पर हैं जो गढ़वाल में सबसे पुराने हैं तथा देखने योग्य भी हैं। अवशेष के आगे एक विष्णु मंदिर है, जहां से कुछ वर्ष पहले मूर्ति चुरा ली गयी। दीवारें मोटे पत्थरों से बनी है तथा कई में आलाएं या काटकर दिया रखने की जगह बनी है। फर्श पर कुछ चक्राकार छिद्र हैं जो संभवत: ओखलियों के अवशेष हो सकते हैं। एटकिंसन के अनुसार किले का क्षेत्र 1.5 एकड़ में है। वह यह भी बताता है कि किले से 500 फीट नीचे झरने पर उतरने के लिये जमीन के नीचे एक रास्ता है। इसी रास्ते से दैनिक उपयोग के लिये पानी लाया जाता होगा। एटकिंसन बताता है कि पत्थरों से कटे विशाल टुकड़ों का इस्तेमाल किले की दीवारों के निर्माण में हुआ जिसे कुछ दूर दूध-की-टोली की खुले खानों से निकाला गया होगा। कहा जाता है कि इन पत्थरों को पहाड़ी पर ले जाने के लिये दो विशाल बकरों का इस्तेमाल किया गया जो शिखर पर पहुंचकर मर गये।
यह स्मारक अभी भारतीय पुरातात्विक सर्वेक्षण की देख-रेख में है।
ज़हीराबाद, मेदक
ज़हीराबाद (Zaheerabad) भारत के तेलंगाना राज्य के मेदक ज़िले में स्थित एक नगर है।
मदारीपुर गाँव, पालीगंज (पटना)
मदारीपुर पालीगंज, पटना, बिहार स्थित एक गाँव है।
ऐडी, चम्पावत तहसील
ऐडी, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
बाड़ौली
बाड़ौली, राजस्थान के चित्तौड़गढ़ जिले के रावतभाटा कस्बे के पास स्थित एक गाँव है। यहाँ का मन्दिर बहुत प्रसिद्ध है। बाड़ौली में कुल नौ मंदिर है जो आठवी से ग्यारवीं सदी में बने हुए है। सर्वप्रथम प्रकाश में लाने का श्रेय कर्नल जेम्स टॉड को जाता है। राजस्थान का प्रसिद्ध मंदिर है यह मंदिर मुकन्दरा हिल्स राष्ट्रीय उद्यान के अन्तर्गत्त आता है।
गोज़ारीया
गोज़ारीया (Gozaria) या गोझारीया (Gojhariya) भारत के गुजरात राज्य के महेसाणा ज़िले में स्थित एक गाँव है।
१९६४
1964 ग्रेगोरी कैलंडर का एक साधारण वर्ष है।
कैडमियम ब्रोमाइड
कैडमियम ब्रोमाइड एक अकार्बनिक यौगिक है। इसका रासायनिक सूत्र CdBr2 होता है।
बाड़ौली मंदिर
बाड़ौली मन्दिर राजस्थान के चित्तौड़गढ़ जिले के रावतभाटा कस्बे के पास स्थित बाड़ौली गाँव में स्थित एक प्रसिद्ध मन्दिर है।
एयर इंडिया उड़ान 101
दुर्घटना
एयर इंडिया फ़्लाइट 101 बॉम्बे (अब मुम्बई) से लंदन के लिए निर्धारित यात्री उड़ान थी और दुर्घटना वाले दिन बोईंग 707 द्वारा संचालित की जा रही थी। इसका पंजीकरण वी॰टी॰-डी॰एम॰एन॰ (VT-DMN) और नाम कंचनजंगा था। बॉम्बे से उड़ान भरने के पश्चात यह अपने दो निर्धारित ठहरावों, दिल्ली और बेरूत, में रुकने के बाद जिनेवा की तरफ़ जा रही थी। जहाज के पायलट को ऐसा लगा कि वह मोंट ब्लाँक को पार कर चुका है और इसी गलतफ़हमी में उसने जहाज की ऊँचाई कम करनी शुरू कर दी और मोंट ब्लाँक से विमान की टक्कर हो गई। विमान विध्वंस हो गया और सभी 106 यात्रियों और 11 चालक दल के सदस्यों की दुर्घटना में मृत्यु हो गई। यात्रियों में भारतीय वैज्ञानिक और परमाणु ऊर्जा आयोग के अध्यक्ष होमी जहांगीर भाभा भी शामिल थे, जिनका निधन इसी दुर्घटना में हुआ था।
जाँच
दुर्घटना की जाँच में गठित कमीशन ने पाया कि विमान के पायलट की गलती के कारण यह दुर्घटना हुई। उसने मोंट ब्लाँक से अपनी दूरी का गलत आकलन लगाया और रडार नियंत्रक को यह सूचना दी। नियंत्रक ने विमान की पहाड़ से सही दूरी माप कर के पायलट को सूचित किया। पायलट ने सूचित की गई जानकारी को ग़लत समझा और अनुमान लगाया कि वह मोंट ब्लाँक चोटी को पीछे छोड़ चुका है और उसने विमान की ऊँचाई कम करनी शुरू कर दी व विमान की चोटी से सीधी टक्कर हुई।
भारतीय क्रिकेट टीम का पाकिस्तान दौरा 1984-85
1984-85 के क्रिकेट सीज़न के दौरान भारत की राष्ट्रीय क्रिकेट टीम ने पाकिस्तान का दौरा किया। उन्होंने पाकिस्तान क्रिकेट टीम के खिलाफ तीन टेस्ट मैचों की खेली, इस श्रृंखला में 0-0 से ड्रॉ हुई। 31 अक्टूबर 1984 को इंदिरा गांधी की हत्या के कारण तीसरे टेस्ट को रद्द कर दिया गया था।
आजीविक
आजीविक या ‘आजीवक’, दुनिया की प्राचीन दर्शन परंपरा में भारतीय जमीन पर विकसित हुआ पहला नास्तिकवादी या भौतिकवादी सम्प्रदाय था। भारतीय दर्शन और इतिहास के अध्येताओं के अनुसार आजीवक संप्रदाय की स्थापना मक्खलि गोसाल (गोशालक) ने की थी। ईसापूर्व 5वीं सदी में 24वें जैन तीर्थंकर महावीर और महात्मा बुद्ध के उभार के पहले यह भारतीय भू-भाग पर प्रचलित सबसे प्रभावशाली दर्शन था।
विद्वानों ने आजीवक संप्रदाय के दर्शन को ‘नियतिवाद’ के रूप में चिन्हित किया है। ऐसा माना जाता है कि आजीविक श्रमण नग्न रहते और परिव्राजकों की तरह घूमते थे। ईश्वर, पुनर्जन्म और कर्म यानी कर्मकांड में उनका विश्वास नहीं था। आजीवक संप्रदाय का तत्कालीन जनमानस और राज्यसत्ता पर कितना प्रभाव था, इसका अंदाजा इसी बात से लगता है कि अशोक और उसके पोते दशरथ ने बिहार के जहानाबाद (पुराना गया जिला) दशरथ ने स्थित बराबर की पहाड़ियों में सात गुफाओं का निर्माण कर उन्हें आजीवकों को समर्पित किया था। तीसरी शताब्दी ईसापूर्व में किसी भारतीय राजा द्वारा धर्मविशेष के लिए निर्मित किए गए ऐसे किसी दृष्टांत का विवरण इतिहास में नहीं मिलता।
आजीविक शब्द और संप्रदाय की उत्पत्ति
आजीविक शब्द के अर्थ के विषय में विद्वानों में विवाद रहा हैं किंतु आजीविक के विषय में विचार रखनेवाले श्रमणों के वर्ग को यह अर्थ विशेष मान्य रहा है। यह माना जाता है कि वैदिक मान्यताओं के विरोध में जिन अनेक श्रमण संप्रदायों का उत्थान बुद्धपूर्वकाल में हुआ उनमें आजीविक संप्रदाय सबसे लोकप्रिय और प्रमुख था। इतिहासकारों ने निर्विवाद रूप से आजीवक संप्रदाय को दार्शनिक-धार्मिक परंपरा में दुनिया का सबसे पहला संगठित संप्रदाय माना है। क्योंकि आजीवकों से पहले किसी और संगठित दार्शनिक परंपरा का कोई साक्ष्य नहीं मिलता है। महावीर और बुद्ध जरूर मक्खलि गोसाल के समकालीन थे पर उनके जैन और बौद्ध दर्शन का विकास एवं विस्तार आजीवक दर्शन के पश्चात् ही हुआ। चूंकि आजीवक संप्रदाय का प्रामाणिक साहित्य उपलब्ध नहीं है, इसलिए आजीवकों के दर्शन और इतिहास संबंधी जानकारी के लिए इतिहासकार पूरी तरह से बौद्ध और जैन साहित्य तथा मौर्ययुगीन शिलालेखों पर निर्भर रहे हैं। बावजूद इसके इतिहासकारों में इस बात को लेकर कोई मतभेद नहीं है कि इस संप्रदाय का प्रभाव और प्रचलन पहली सदी तक संपूर्ण भारत में व्यापक तौर पर था। विद्वानों का स्पष्ट मत है कि बाद में विकसित और लोकप्रिय हुए जैन और बौद्ध दर्शन दोनों इसके प्रभाव से मुक्त नहीं हैं। प्रकारांतर से चार्वाक दर्शन भी आजीवक संप्रदाय के नास्तिक और भौतिकवादी परंपरा की देन है। इतिहासकार मानते हैं कि मध्यकाल में इस संप्रदाय ने अपना पार्थक्य खो दिया।
आजीविक मत के अधिष्ठाता मक्खलि गोसाल
जैन और बौद्ध शास्त्रों ने आजीविकों के तीर्थंकर के रूप में मक्खली गोसाल का उल्लेख करते हुए उन्हें बुद्ध और महावीर का प्रबल विरोधी घोषित किया है। जैन-बौद्ध शास्त्रों से ही हमें यह पता चलता है कि आजीवक मत को सुव्यवस्थित व संगठित रूप देने तथा उसे लोकप्रिय बनाने वाले एकमात्र तीर्थंकर मक्खलि गोसाल थे। गोसाल चित्र के जरिए धार्मिक-नैतिक उपदेश देकर जीविका चलाने वाले मंख के पुत्र थे। उनकी माता का नाम भद्रा था। मक्खलि का जन्म गोशाला में हुआ था। इसी से उनके नाम के साथ ‘गोसाल’ (गोशालक) जुड़ा। जैन परंपरा के अनुसार ‘मक्खलि’ ‘मंख’ से बना है। मंख एक ऐसा समुदाय था जिसके सदस्य भाट जैसा जीवन यापन करते थे। जैन साहित्य के अनुसार मक्खलि हाथ में मूर्ति लेकर भटका करते थे। इसीलिए जैनों और बौद्धों ने उन्हें ‘मक्खलिपुत्त गोशाल’ कहा है। प्राचीन ग्रंथों में उन्हें ‘मस्करी गोशाल’ भी कहा गया है क्योंकि आजीवक श्रमण हाथ में ‘मस्करी’ (दंड अथवा डंडा) लिए रहते थे। गोसाल स्वयं को चौबीसवां तीर्थंकर कहते थे। गोसाल श्रमण परंपरा से आए थे क्योंकि जैन-बौद्ध ग्रंथों में उनके पहले के कई आजीविकों का उल्लेख मिलता है। मक्खलि से पूर्व किस्स संकिच्च और नन्दवच्छ नामक दो प्रमुख आजीविकों के नाम मिलते हैं। भगवती सूत्र के आठवें शतक के पांचवें उद्देशक में महावीर ने 12 आजीविकों के नाम भी आए हैं जो इस प्रकार हैं: ताल, तालपलंब, उव्विह, संविह, अवविह, उदय, नामुदय, ण्मुदय, अणुवालय, संखुवालय, अयंपुल और कायरय।
जैनागम भगवती के अनुसार 'गोशालक निमित्त-शास्त्र के भी अभ्यासी थे। हानि-लाभ, सुख-दुख एवं जीवन-मरण विषयक भविष्य बताने में वे कुशल और सिद्धहस्त थे। आजीवक लोग अपनी इस विद्या बल से आजीविका चलाया करते थे। इसीलिए जैन शास्त्रों में इस मत को आजीवक और लिंगजीवी कहा गया है।'
मक्खलि गोसाल के समय में उनके अलावा पूर्ण कस्सप, अजित केशकंबलि, संजय वेलट्ठिपुत्त और पुकुद कात्यायन चार प्रमुख श्रमण आचार्य थे। पांचवे निगंठ नाथपुत्त अर्थात् महावीर और इसी श्रमण परंपरा में छठे दार्शनिक सिद्धार्थ यानी गौतम बुद्ध हुए। इस बात के पर्याप्त प्रमाण हैं कि महावीर के ‘जिन’ अथवा ‘कैवल्य’ और बुद्ध को बोध की प्राप्ति, या उनके प्रसिद्ध होने से बहुत पहले ही उपर्युक्त पांचों काफी प्रतिष्ठा, लोकप्रियता और जनसमर्थन बटोर चुके थे।
आजीविकों का दर्शन
दर्शन और इतिहास के विद्वानों ने आजीवक दर्शन को ‘नियतिवाद’ कहा है। आजीविकों के अनुसार संसारचक्र नियत है, वह अपने क्रम में ही पूरा होता है और मुक्तिलाभ करता है। आजीवक पुरुषार्थ और पराक्रम को नहीं मानते थे। उनके अनुसार मनुष्य की सभी अवस्थाएं नियति के अधीन है।
आजीविकों के दर्शन का स्पष्ट उल्लेख हमें ‘दीघ-निकाय’ के ‘समन्न्फल्सुत्र सुत्त’ में मिलता है। जब अशांतचित्त अजातशत्रु अपने संशय को लेकर गौतम बुद्ध से मिलते हैं और छह भौतिकवादी दार्शनिकों के मतों का संक्षिप्त वर्णन करते हैं। अजातशत्रु गौतम बुद्ध से कहता है, ‘भंते अगले दिन मैं मक्खलि गोसाल के यहां गया। वहां कुशलक्षेम पूछने के पश्चात पूछा, ‘महाराज, જુस प्रकार दूसरे शिल्पों का लाभ व्यक्ति अपने इसी जन्म में प्राप्त करता है, क्या श्रामण्य जीवन का लाभ भी मनुष्य इसी जन्म में प्राप्त कर सकता है?’ मक्खलि गोसाल जवाब में कहते हैं, ‘घटनाएं स्वतः घटती हैं। उनका न तो कोई कारण होता है, न ही कोई पूर्व निर्धारित शर्त। उनके क्लेश और शुद्धि का कोई हेतु नहीं है। प्रत्यय भी नहीं है। बिना हेतु और प्रत्यय के सत्व क्लेश और शुद्धि प्राप्त करते हैं। न तो कोई बल है, न ही वीर्य, न ही पराक्रम। सभी भूत जगत, प्राणिमात्र आदि परवश और नियति के अधीन हैं। निर्बल, निर्वीर्य भाग्य और संयोग के फेर से सब छह जातियों में उत्पन्न हो सुख-दुख का भोग करते हैं। संसार में सुख और दुःख बराबर हैं। घटना-बढऩा, उठना-गिरना, उत्कर्ष-अपकर्ष जैसा कुछ नहीं होता। जैसे सूत की गेंद फेंकने पर उछलकर गिरती है और फिर शांत हो जाती है। वैसे ही ज्ञानी और मूर्ख सांसारिक कर्मों से गुजरते हुए अपने दुःख का अंत करते रहते हैं।’
मज्झिम निकाय के अनुसार आजीविकों का आचार था - ‘एक साथ भोजन करनेवाले युगल से, सगर्भा और दूधमूंहे बच्चे वाली स्त्री से आहार नहीं ग्रहण करते थे। जहां आहार कम हो और घर के बाहर कूत्ता भूखा खड़ा हो, वहां से भी आहार नहीं लेते थे। हमेशा दो घर, तीन घर या सात घर छोड़कर भिक्षा ग्रहण किया करते थे।
‘पाणिनी ने 3 तरह के दार्शनिकों की चर्चा की है- आस्तिक, नास्तिक (नत्थिक दिट्ठि) और दिष्टिवादी (दैष्टिक, नीयतिवादी-प्रकृतिवादी)। मक्खलि गोसाल दिष्टिवादी थे।’ उनका दर्शन ‘दिट्ठी’ था। इस दिट्ठी के आठ चरम थे- ‘1. चरम पान 2. चरम गीत 3. चरम नृत्य 4. चरम अंजलि (अंजली चम्म-हाथ जोड़कर अभिवादन करना) 5. चरम पुष्कल-संवर्त्त महामेघ 6. चरम संचनक गंधहस्ती 7. चरम महाशिला कंटक महासंग्राम 8. मैं इस महासर्पिणी काल के 24 तीर्थंकरों में चरम तीर्थंकर के रूप में प्रसिद्ध होऊंगा यानी सब दुःखों का अंत करूंगा।'
भाष्यकार आचार्य महाप्रज्ञ ने आजीवक दर्शन के बारे में कई प्रमाणों के आधार पर लिखा है-"अन्य प्रमाण से भी इंगित होता है कि पाणिनि को मस्करी के आजीवक दर्शन का परिचय था। (अस्ति नास्ति दिष्टं मतिः सूत्र में, ४/४/६०) आस्तिक, नास्तिक, दैष्टिक तीन प्रकार के दार्शनिकों का उल्लेख है। आस्तिक वे थे जिन्हें बौद्ध ग्रंथों में इस्सर करणवादी कहा गया है, जो यह मानते थे कि यह जगतु ईश्वर की रचना है। (अयं लोको इस्सर निमित्तो)। पाली ग्रन्थों के नत्थिक दिठि दार्शनिक पाणिनि के नास्तिक थे। इसमें केशकम्बली के नत्थिक दिठि अनुयायी प्रधान थे। (इतो परलोक गतं नाम नत्थि अयं लोको उच्छिज्जति, जातक ५/२३६) । यही लोकायत दृष्टिकोण था जिसे कठ उपनिषद् में कहा है-अयं लोको न परः इति मानी। पाणिनि के तीसरे दार्शनिक दैष्टिक या मक्खलि के नियतिवादी लोग थे जो पुरुषार्थ या कर्म का खंडन करके दैव की ही स्थापना करते थे।"
जैनागम भगवती सुत्र के अनुसार आजीवक श्रमण ‘माता-पिता की सेवा करते। गूलर, बड़, बेर, अंजीर एवं पिलंखू फल (पिलखन, पाकड़) का सेवन नहीं करते। बैलों को लांछित नहीं करते। उनके नाक-कान का छेदन नहीं करते और ऐसा कोई व्यापार नहीं करते जिससे जीवों की हिंसा हो।’
आजीविकों का नियतिवाद क्या भाग्यवाद है?
इतिहासकारों ने आजीविकों के दर्शन और इतिहास पर बात करते हुए हमेशा यह कहा है कि आजीवक कौन थे? उनका दर्शन क्या था? यह सब द्वितीयक और विरोधी स्रोतों पर आधारित है। आजीविकों के बारे में हमारे पास प्राथमिक सा्रेत की जानकारी बिल्कुल नहीं है। इसलिए जैन-बौद्ध ग्रंथों के आधार पर आजीविकों के दर्शन को ‘नियतिवाद’ ‘अकर्मण्यवाद’ या ‘भाग्यवाद’ मान लेना गंभीर भूल होगी। आजीविक लोग अपनी जीविका या पेशा करते हुए श्रमण बने हुए थे इसलिए उन्हें किसी भी सूरत में ‘कर्म’ का विरोधी नहीं कहा जा सकता। मध्यकाल के वे सभी नास्तिक संत, जैसे कबीर व रैदास, अपना जातिगत पेशा करते हुए ही अनिश्वरवाद का अलख जगाए हुए थे। चार्वाक भी इसी नास्तिकवादी और भौतिकवादी परंपरा के थे। अतः नियतिवाद भाग्यवाद नहीं है बल्कि वह प्रकृतिवाद है जिसे आदिवासियों के बीच आज भी देखा जा सकता है। आदिवासी दर्शन परंपरा यह मानता है कि सबकुछ प्रकृति-सृष्टि के अधीन है। मनुष्य अपने पराक्रम से उसमें कोई हेर-फेर करने की क्षमता नहीं रखता है। आदिवासी दर्शन की समझ नहीं रखने के कारण दर्शन और इतिहास के अध्येता आजीविकों के दर्शन को नियतिवाद मान बैठे।
टकलामकान
टकलामकान मरुस्थल ( उइग़ुर:, तेकलीमाकान क़ुम्लुक़ी ) मध्य एशिया में स्थित एक रेगिस्तान है। इसका अधिकाँश भाग चीन द्वारा नियंत्रित शिंजियांग प्रांत में पड़ता है। यह दक्षिण से कुनलुन पर्वत शृंखला, पश्चिम से पामीर पर्वतमाला और उत्तर से तियन शान की पहाड़ियों द्वारा घिरा हुआ है। डारेम नदी इसकी उत्तरी सीमा बनाती है। डारेम नदी का अधिकांश बेसिन इसके अंतर्गत आता है। पूर्व से पश्चिम इस मरुस्थल की लंबाई लगभग 1000 किलोमीटर है।
प्राचीन काल में यह क्षेत्र उपजाऊ तथा बौद्ध संस्कृति का केन्द्र था। लेकिन अब यह शुष्क एवं निर्जन प्रदेश है, जहाँ बालू के ३,००० फुट या इससे भी अधिक ऊँचे टीले पाए जाते हैं। यह संसार के बालू के टीलों में से संभवतः सबसे अधिक भयावह तथा वास्तविक मरुस्थल है। यहाँ की भूमि उपजाऊ है तथा जहाँ कहीं सिंचाई की सुविधाएँ उपलब्ध हैं, वहाँ अच्छी फसलें उत्पन्न की जाती हैं। इस मरुभूमि के किनारों पर कई मरूद्यान तथा कारवाँ मार्ग हैं। यारकेन्द तथा कोतान प्रमुख मरूद्यान हैं। स्वीडेन के अन्वेषक स्वेन एंडर्स हेडिन द्वारा ताकला माकान में महत्वपूर्ण अन्वेषण किए गए थे।
नाम की उत्पत्ति
भूवैज्ञानिकों में 'टकलामकान' के नाम के स्रोत को लेकर मतभेद है। कुछ कहते हैं कि यह अरबी भाषा के 'तर्क' (यानी 'अलग करना') और 'मकान' (यानी 'जगह') के मिश्रण से बना है। यह दोनों शब्द अरबी से उइग़ुर भाषा में भी आये हैं और हिंदी में भी। दुसरे विशेषज्ञों की राय है कि यह तुर्की भाषाओँ के 'तक़लार माकान' से आया है, जिसका अर्थ है 'खंडहरों की जगह'। यह अफ़वाह भी आम है कि 'टकलामकान' का मतलब 'अन्दर जाओगे तो बाहर कभी नहीं निकलोगे' या फिर 'मौत का रेगिस्तान' है, लेकिन यह महज़ ग़लत अवधारणाएं ही है।
भूगोल
टकलामकान का कुल क्षेत्रफल ३,३७,००० वर्ग किमी है, जिसमें तारिम द्रोणी भी शामिल है। इसके उत्तरी और दक्षिणी छोरों से रेशम मार्ग की दो अलग शाखाएँ निकलती हैं, क्योंकि प्राचीन यात्री इस रेगिस्तान के बीच से निकलने से कतराते थे। इसमें ८५% इलाक़ा हिलती हुए रेत के टीलों का है और यह दुनिया का दूसरा सब से बड़ा खिसकने वाले रेतीले टीलों का रेगिस्तान है। चीन ने २०वीं शताब्दी में इसके दक्षिणी भाग में स्थित ख़ोतान नगर से उत्तरी भाग में स्थित लुनताई शहर के बीच एक सड़क बना दी है जो बीच रेगिस्तान से गुज़रती है। पिछले कुछ सालों से कुछ उपजाऊ इलाक़े भी रेत की चपेट में आ गए हैं और टकलामकान थोड़ा सा फैल गया है।
राग
राग सुरों के आरोहण और अवतरण का ऐसा नियम है जिससे संगीत की रचना की जाती है। पाश्चात्य संगीत में "improvisation" इसी प्रकार की पद्धति है।
टकलामकान
इतिहास और संस्कृति
टकलामकान के अंदरूनी भाग में पानी बहुत कम है और इसमें प्रवेश करना ख़तरनाक है। फिर भी इसके इर्द-गिर्द के कुछ शहरों में मरूद्यान (ओएसिस) थे जहाँ रेशम मार्ग पर चल रहे यात्री सस्ताने के लिए रुकते थे। इनमें से बहुत से नगर अब खँडहर बन चुके हैं और इतिहासकारों को यहाँ खोजने पर तुषारी, प्राचीन यूनानी, भारतीय और बौद्ध प्रभाव के चिह्न मिलते हैं।
राग
परिचय
'राग' शब्द संस्कृत की 'रंज्' धातु से बना है। रंज् का अर्थ है रंगना। जिस तरह एक चित्रकार तस्वीर में रंग भरकर उसे सुंदर बनाता है, उसी तरह संगीतज्ञ मन और शरीर को संगीत के सुरों से रंगता ही तो हैं। रंग में रंग जाना मुहावरे का अर्थ ही है कि सब कुछ भुलाकर मगन हो जाना या लीन हो जाना। संगीत का भी यही असर होता है। जो रचना मनुष्य के मन को आनंद के रंग से रंग दे वही राग कहलाती है।
हर राग का अपना एक रूप, एक व्यक्तित्व होता है जो उसमें लगने वाले स्वरों और लय पर निर्भर करता है। किसी राग की जाति इस बात से निर्धारित होती हैं कि उसमें कितने स्वर हैं। आरोह का अर्थ है चढना और अवरोह का उतरना। संगीत में स्वरों को क्रम उनकी ऊँचाई-निचाई के आधार पर तय किया गया है। ‘सा’ से ऊँची ध्वनि ‘रे’ की, ‘रे’ से ऊँची ध्वनि ‘ग’ की, ग’ से ऊँची ध्वनि ‘म’ की, ‘म’ से ऊँची ध्वनि ‘प’ की, प’ से ऊँची ध्वनि ‘ध’ की, और ‘ध’ से ऊँची ध्वनि ‘नि’ की होती है। जिस तरह हम एक के बाद एक सीढ़ियाँ चढ़ते हुए किसी मकान की ऊपरी मंजिल तक पहुँचते हैं उसी तरह गायक सा-रे-ग-म-प-ध-नि-सां का सफर तय करते हैं। इसी को आरोह कहते हैं। इसके विपरीत ऊपर से नीचे आने को अवरोह कहते हैं। तब स्वरों का क्रम ऊँची ध्वनि से नीची ध्वनि की ओर होता है जैसे सां-नि-ध-प-म-ग-रे-सा। आरोह-अवरोह में सातों स्वर होने पर राग ‘सम्पूर्ण जाति’ का कहलाता है। पाँच स्वर लगने पर राग ‘औडव’ और छह स्वर लगने पर ‘षाडव’ राग कहलाता है। यदि आरोह में सात और अवरोह में पाँच स्वर हैं तो राग ‘सम्पूर्ण औडव’ कहलाएगा। इस तरह कुल 9 जातियाँ तैयार हो सकती हैं जिन्हें राग की उपजातियाँ भी कहते हैं। साधारण गणित के हिसाब से देखें तो एक ‘थाट’ के सात स्वरों में 484 राग तैयार हो सकते हैं। लेकिन कुल मिलाकर कोई डे़ढ़ सौ राग ही प्रचलित हैं। मामला बहुत पेचीदा लगता है लेकिन यह केवल साधारण गणित की बात है। आरोह में 7 और अवरोह में भी 7 स्वर होने पर ‘सम्पूर्ण-सम्पूर्ण जाति’ बनती है जिससे केवल एक ही राग बन सकता है। वहीं आरोह में 7 और अवरोग में 6 स्वर होने पर ‘सम्पूर्ण षाडव जाति’ बनती है।
कम से कम पाँच और अधिक से अधिक ७ स्वरों से मिल कर राग बनता है। राग को गाया बजाया जाता है और ये कर्णप्रिय होता है। किसी राग विशेष को विभिन्न तरह से गा-बजा कर उसके लक्षण दिखाये जाते है, जैसे आलाप कर के या कोई बंदिश या गीत उस राग विशेष के स्वरों के अनुशासन में रहकर गा के आदि।
राग का प्राचीनतम उल्लेख सामवेद में है। वैदिक काल में ज्यादा राग प्रयुक्त होते थे, किन्तु समय के साथ साथ उपयुक्त राग कम होते गये। सुगम संगीत व अर्धशास्त्रीय गायनशैली में किन्ही गिने चुने रागों व तालों का प्रयोग होता है, जबकि शास्त्रीय संगीत में रागों की भरपूर विभिन्नता पाई जाती है।
हिन्दुस्तानी पद्धति हिन्दुस्तानी संगीत व राग अपने पुरातन कर्नाटिक स्वरूप से काफी भिन्न हैं।
रागों का विभाजन मूलरूप से थाट से किया जाता है। हिन्दुस्तानी पद्धति में ३२ थाट हैं, किन्तु उनमें से केवल १० का प्रयोग होता है। कर्नाटक संगीत में ७२ थाट माने जाते हैं।
शब्दावली
'राग' एक संस्कृत शब्द है। इसकी उत्पत्ति 'रंज' धातु से हुई है, जिसका अर्थ है - 'रंगना'। महाभारत काल में इसका अर्थ प्रेम और स्नेह आदि अर्थों में भी
राग की प्रकृति
राग का मूल रूप हिन्दुस्तानी संगीत के 'बिलावल ठाट' को मान गया है। इसके अंतर्गत सुर 'शुद्ध' और 'कोमल' दो भागों में विभक्त हैं,और इस तरह कोमल और शुद्ध स्वरो से अन्य रागों की रचना हुई है। जैसे राग यमन में तीव्र म का प्रयोग राग भरवी में रे ग ध नि कोमल अन्य स्वर शुद्ध प्रयोग होते है।
राग और ऋतु
भारतीय मान्यताओं के अनुसार राग के गायन के ऋतु निर्धारित है। सही समय पर गाया जाने वाला राग अधिक प्रभावी होता है। राग और उनकी ऋतु इस प्रकार है -
बदरा गाँव, फूलपुर (इलाहाबाद)
बदरा फूलपुर, इलाहाबाद, उत्तर प्रदेश स्थित एक गाँव है।
न्यूनतम कर्षण
अधिक भू-परिष्करण (tillage) की क्रियाओं के करने से अनेक हानियाँ हैं-
अर्थात जुताई की क्रियाएँ एक सीमा तक ही लाभकारी होती हैं। इसे ही न्यूनतम भू-परिष्करण कहते हैं। निम्नलिखित विधियों को अपनाकर न्यूनतम भू-परिष्करण सम्भव है-
‌
एडरियन लिनक्स
एडरियन लिनक्स (ADRIANE - Audio Desktop Reference Implementation and Networking Environment ,ऑडियो डेस्कटॉप सन्दर्भ कार्यान्वयन और नेटवर्किंग पर्यावरण) दृष्टि बाधित लोगों के लिए नोपिक्स लिनक्स का विशेष लिनक्स संस्करण है।
उपयोगिता
एडरियन लिनक्स, दृष्टि बाधित लोगों के लिए एक आसान उपयोग वाला डेस्कटॉप सिस्टम है, जिसमें ब्रेल के लिए वैकल्पिक सुविधा है। इसका उपयोग पूरी तरह से दृष्टि उन्मुख आउटपुट (vision oriented output) डिवाइस के बिना किया जा सकता है। विशेष रूप से मानक इंटरनेट सेवाओं जैसे ईमेल, वेब सर्फ़िंग, मुद्रित दस्तावेजों की स्कैनिंग और पढ़ना और मोबाइल फोन एक्सटेंशन सेवाओं जैसे एसएमएस (उपयोगकर्ताओं के मोबाइल फ़ोन पर स्वयं) के उपयोग के लिए किया जाता है।
उपयोगकर्ता
विशेष रूप से दृष्टि बाधित लोग, जिनके पास कोई भी बहुत कम कंप्यूटर कौशल है और/या ग्राफ़िक-केन्द्रित कंप्यूटर इंटरफेस के साथ उनका अनुभव ठीक नहीं है, डिजिटल दुनिया का अनुभव कर सकते हैं। लेकिन सामान्य दृष्टि वाले लोग, जो कि एक आइकन/एनीमेशन और अधिक जटिल ग्राफिकल डेस्कटॉप के बजाय कम जटिल चरणबद्ध मेनू पसन्द करते हैं, उन्हें एड्रियन लिनक्स से फायदा हो सकता है।
ब्राउज़र
वेब को सर्फिंग एक विशेष वेब ब्राउज़र (एलिंक्स) द्वारा समर्थित है, जो प्रासंगिक जानकारी को पढ़ने के लिए आसान है, और अगर चयनित हो तो जावास्क्रिप्ट, चित्र- और मल्टीमीडिया-सामग्री का भी समर्थन करता है तीर-कुंजी और एन्टर का उपयोग करना, उपयोगकर्ता आसानी से वेबलिंक के माध्यम से नेविगेट कर सकता है, जहां "सामान्य" टेक्स्ट रीडिंग फंक्शन के माध्यम से पहुँच योग्य होता है। इंटरनेट खोज, ऑनलाइन खरीदारी और ऑनलाइन बैंकिंग के लिए वेबफॉर्म भी समर्थित हैं।
पठन
मेल, अख़बार के लेखों या पुस्तकों जैसे मुद्रित ग्रंथों को स्कैन करना, बोलना या सहेजना
मल्टीमीडिया
डीवीबी-टी के जरिए ऑडियो या वीडियो फाइलों को चलाने, डिजिटल टीवी
नोट्स
लघु नोट्स या पाठ फ़ाइलों का निर्माण और प्रबंधन करना
एसएमएस और जीपीआरएस/यूएमटीएस
शॉर्ट-मैसेजिंग-सेवा (पढ़ना और लिखना/एसएमएस का जवाब देना) और अपने खुद के सेलफोन के साथ मोबाइल इंटरनेट एक्सेस का उपयोग करना ब्लूटूथ या केबल के माध्यम से कंप्यूटर और फोन के बीच कनेक्शन सावधानी: हालांकि अधिकांश (सबसे सस्ता) सेल फोन इस सुविधा के लिए आवश्यक "मॉडेम फ़ंक्शन" का समर्थन करते हैं, फिर भी कुछ ऐसे हैं जो काम नहीं करेंगे।
फ़ाइल प्रबंधक
अपने खुद के दस्तावेज़, एड्रेस और नोट्स, मल्टीमीडिया फाइलों और इस तरह के प्रबंधन के लिए, एडीआरएनई मेन्यूज़ में एक मात्र सरल फाइल मैंनेजर को एकीकृत किया गया है, जो फ्लैश डिस्क और अन्य हटाने योग्य मीडिया के मांग को शामिल करने की अनुमति देता है।
ग्राफ़िकल कार्यक्रम
ग्राफिक्स मोड "माउस-उन्मुख" डेस्कटॉप है जिसे कई उपयोगकर्ताओं के लिए जाना जाता है, जो कि दृष्टिहीन उपयोगकर्ताओं के लिए ग्राफिकल स्क्रीन रीडर ऑर्का और कंपोज-फ़्यूज़ ज़ूम फ़ंक्शंस से पहुँच योग्य है। यहां, ओपनऑफ़िस और फ़ायरफ़ॉक्स और साथ ही कई अन्य ग्राफिकल एप्लिकेशन भी उपलब्ध हैं।
सेटिंग्स
भाषण उत्पादन की मात्रा के लिए समायोजन, पाठ पहचान, नेटवर्क और अन्य सेटिंग्स के लिए मानक पृष्ठ अभिविन्यास यहां परिवर्तित किया जा सकता है।
स्वनिर्धारित कार्य
एडीआरएनई मेनू सिस्टम को अतिरिक्त उपकरनों को शामिल करने के लिए, या उपयोगकर्ता के सिर्फ एक उपशीट ("पसंदीदा") का इस्तेमाल किया जा सकता है।
तकनीक
एडरियन,मार्को स्कैमब्रक और हलीम साहिन द्वारा बनाये गए एसबीएल (स्क्रीनरीडर फॉर ब्लाइंड लिनक्स यूजर) का प्रयोग, क्लाऊस नॉपर द्वारा विकसित डेबियन-एकीकरण के साथ, स्पीच डिस्पैचर/एस्पेक स्पीच इंजिन के रूप में करता है। ये एक पाइथन प्रोग्राम के द्वारा, स्क्रीनरीडर ऑर्का के साथ भी इंटरऑपरेट करता है।  जो ग्राफिकल मोड पर स्विच करने के बाद कंपिज़-फ़्यूज़न, ज़ूम फ़ंक्शंस के साथ उपयोग किया जाने वाला ग्राफिकल स्क्रीनरीडर है। आसान ऑडियो-डेस्कटॉप को संगत उपयोगकर्ता इंटरफ़ेस में डायलॉग और बाश-स्क्रिप्ट द्वारा भी प्रयोग किया जाता है, और इसलिए यह बहुत पोर्टेबल और आसानी से एक्स्टेंसिबल है। एडरियनके लिए विशिष्ट एक्सटेंशन के सूत्रों और संकुल को, नोपिक्स लिनक्स की रिपॉजिटरीज के अंदर पाया जा सकता है।
लाइसेंस
एड्रियन सिस्टम एक मुक्त सॉफ्टवेयर है और जीएनयू जनरल पब्लिक लाइसेन्स वी 2 की शर्तों के तहत उपलब्ध है। इसका मतलब है, संक्षिप्त सारांश के अनुसार, सॉफ्टवेयर के प्राप्तकर्ता का अधिकार है
कैसे प्राप्त करें
एडरियन लिनक्स सिस्टम में इसके अधिकांश घटकों के लिए ऑनलाइन सहायता उपलब्ध  है।  एडरियन के लिए एक व्यापक पुस्तिका विकिपुस्तक पर उपलब्ध है, लेकिन वर्तमान में केवल जर्मन भाषा में उपलब्ध है:
कैडमियम क्लोराइड
कैडमियम क्लोराइड एक अकार्बनिक यौगिक है। इसका रासायनिक सूत्र CdCl2 होता है।
2017 लास वेगास गोलीबारी
1 अक्तूबर 2017 (प्रशांत समय क्षेत्र अनुसार) को लास वेगास के एक कंट्री म्यूजिक की संगीत गोष्ठी (कंसर्ट) में सामूहिक गोलीबारी में हमलावर सहित 60 लोगों की मौत हो गई। यह संख्या 2016 के ऑरलैंडो नाइट क्लब गोलीबारी में मारे गए लोगों की संख्या से ज्यादा है। इस प्रकार ये अमेरिका की सबसे घातक गोलीबारी है।
गोलीबारी
लास वेगास स्ट्रिप के खुले मैदान में लोग संगीत समारोह के लिये इकठ्ठे हुए थे जिसे "रूट 91’’ के तौर पर जाना जाता है। यह तीन दिवसीय लोकसंगीत उत्सव का हिस्सा होता है। करीब 22,000 लोग इस समारोह में मौजूद थे। एक बैंड की प्रस्तुति की समाप्ति पर स्थानीय समय के अनुसार रात के 10 बजे पहली गोलीबारी शुरू हुई। गोलीबारी स्थानीय होटल के 32वीं मंजिल से हुई। 15- 20 मिनट तक गोलीबारी चली। इसमें 59 लोगों की मौत हुई और 500 से ज्यादा लोग घायल हुए।
हमलावर
हमलावर की पहचान 64 वर्षीय स्टीफन पैडॉक के रूप में हुई। स्टीफन लास वेगास से 130 किलोमीटर दूर मेसकीट नामक शहर में रहता था। उसने संगीत समारोह के नजदीक एक होटल में कमरा किराये पर ले रखा था। गोलीबारी करने के बाद उसने अपने को गोली मारकर आत्महत्या कर ली। उसके घर से 19 और होटल के कमरे से 10 रायफल समेत 23 हथियार बरामद हुए। उसके इस हमले का उद्देश्य का पता नहीं चला है और उसका कोई अपराधिक रिकॉर्ड नहीं था आईएसआईएस ने हमले की जिम्मेदारी ली और कहा कि स्टीफन ने हमले से कुछ महीनों पहले इस्लाम कबूल कर लिया था। हालांकि स्थानीय पुलिस ने इसे खारिज किया है और कहा कि स्टीफन का किसी चरमपंथी गुट से अभी तक कोई सम्बद्ध नहीं पाया गया है।
के॰ जी॰ बालकृष्णन
कोनकुप्पकतिल गोपिनाथन बालकृष्णन (കൊനകുപ്പക്കാട്ടില്‍ ഗോപിനാഥന്‍ ബാലകൃഷ്ണന്‍) (जन्म: 12 मई 1945) जिन्हें के.जी.बालकृष्णन के नाम से ज्यादा जाना जाता है, भारत के 37 वें मुख्य न्यायाधीश थे। ये पहले मलयाली मुख्य न्यायाधीश बने थे।
प्रारंभिक जीवन
न्यायमूर्ति का जन्म त्रावणकोर के कस्बे थलायोलपारम्बू मे पुलाया दरिद्र परिवार में हुआ था जो वर्तमान में केरल राज्य का कोट्टयम जिला है।
हरिजन सेवक संघ
हरिजन सेवक संघ की स्थापना 30 सितम्बर 1932 को एक अखिल भारतीय संगठन के रूप में हुई थी। पहले इस संगठन का नाम अस्पृश्यता निवारण संघ रखा गया था, जिसे 13 सितम्बर 1933 को हरिजन सेवक संघ नाम दिया गया| इसके प्रथम अध्यक्ष प्रसिद्ध उद्योगपति घनश्यामदास बिड़ला तथा सचिव अमृतलाल विट्ठलदास ठक्कर हुए| संघ का मुख्यालय गाँधी आश्रम, किंग्सवे कैम्प, दिल्ली में है। इसकी शाखाएँ भारत में लगभग सभी राज्यों में हैं। वर्तमान में इसके अध्यक्ष शंकर कुमार सान्याल हैं।
इतिहास
महात्मा गाँधी ने पुणे की यरवदा जेल में रहते हुए ब्रिटिश सरकार द्वारा दलितों के लिए पृथक निर्वाचन की पद्धति स्वीकृत किये जाने के विरुद्ध 20 सितम्बर 1932 को उपवास शुरू किया| महात्मा गाँधी तथा ब्रिटिश सरकार के बीच हुए पत्र-व्यवहार के प्रकाशित होते ही उनके 20 सितम्बर से उपवास शुरू होने की खबर अख़बारों में आ गयी, जिसकी देशभर में व्यापक प्रतिक्रिया हुई| 15 सितम्बर को बम्बई सरकार को भेजे अपने वक्तव्य में महात्मा गाँधी ने कहा, " उपवास का निर्णय ईश्वर के नाम पर, उसके काम से और जैसा मैं नम्रतापूर्वक मानता हूँ उसके आदेशानुसार किया गया है| इस उपवास का मुख्य हेतु सच्चा धार्मिक कार्य करने के लिए हिन्दूओं की आत्मा को सतेज बनाना है| अस्पृश्य वर्गों का सवाल मुख्यतः धार्मिक होने के करण मै इसे खास अपना प्रश्न मानता हूँ|" एक ओर उस सरकारी निर्णय को बदलने की देशव्यापी माँग सामने आयी तो दूसरी ओर अस्पृश्यता को समाप्त करने की भावना जागृत हुई| इसका हल निकालने के लिए राष्ट्रीय नेताओं की कई बैठकें हुई, जिसका परिणाम यरवदा करार, जिसे पूना पैक्ट भी कहते हैं, के रूप में  सामने आया| इस करार पर 24 सितम्बर 1932 को डॉ. भीमराव अम्बेडकर और एम. सी. राजा ने दलितों की ओर से तथा पं. मदन मोहन मालवीय ने सवर्ण हिन्दुओं की ओर से हस्ताक्षर किए| इस समझौते के साथ ही हरिजन सेवक संघ अस्तित्व में आया तथा दलितों को हरिजन जैसा पवित्र नाम मिला|
यरवदा करार
24 सितम्बर 1932 को यरवडा जेल में बन्द गांधी के सामने भारत के दलितों की ओर से डॉ भीमराव अम्बेडकर और एम सी राजा द्वारा तथा सवर्ण हिन्दुओं की ओर से मदन मोहन मालवीय ने हस्ताक्षर कर ऐक करार किया जिसके अंतरगत सांप्रदायिक अधिनिर्णय में संशोधन के साथ दलित वर्ग के लिये प्रथक निर्वाचन मंडल को त्याग कर प्रान्तीय विधान मंडलों में 71 के स्थान पर 147 स्थान और केन्द्रीय विधायिका में कुल सीटों की 18 प्रतिशत सीटें दी गयी। तदोपरान्त 26 सितम्बर 1932 को रवीन्द्रनाथ ठाकुर की उपस्थिति में गांधी जी ने यह कहते हुये अपना उपवास तोडा उचित समय के अन्दर अस्पृश्यता निवारण सम्बन्धी सुधार यदि नेकनीयती के साथ न पूरा किया गया तो मुझे निश्चय ही फिर नये सिरे से उपवास करना पडेगा। परन्तु इस विषय पर गांधी जी को पुनः उपवास करने की आवश्यकता नहीं पडी क्योकि चौथे दिन 30 सितंबर 1932 को बम्बई में मदन मोहन मालवीय जी की अध्यक्षता में एक बैठक हुई जिसमें देश के सभी हिन्दू नेताओं ने निश्चय किया कि अस्पृश्यता निवारण के लिए एक अखिल भारतीय अस्पृश्यता विरोधी मंडल एंटी अनटचेनिलिटी लीग स्थापित किया जाय जिनका प्रधान कार्यालय दिल्ली में हो तथा जिसकी शाखायें विभिन्न प्रांतों में स्थापित हों साथ ही जो अस्पृश्यता उन्मूलन के उद्देश्य को पूरा करने के लिए निम्न कार्यक्रम चलाये. इन्ही विनिश्चयन के अनुसार अश्पृश्यता विरोधी मंडल नाम की अखिल भारतीय संस्था बनाई गयी जिसका मूल संविधान महात्मा गांधी ने अपनी हस्तलिपि में तैयार किया। यही संस्था आगे चलकर हरिजन सेवक संघ कहलाई जिसका मुख्यालय किंग्सवे कैम्प दिल्ली में स्थापित है। इस संघ का प्रथम प्रमुख श्री घनश्यामदास बिड़ला को नियुक्त किया गया तथा इसके पहले मंत्री बने श्री अमृतलाल बिट्टालदास ठक्कर जी ठक्कर बाबा के नाम से जाने जाते हैं।
हरिजन शब्द
महात्मा गाँधी ने अपने वक्तव्य में हरिजन शब्द का सर्वप्रथम प्रयोग किया तथा लिखा, " हिन्दुस्तान में जो सबसे सबसे अधिक दुःख में पड़े हुए हैं, उन्हें हरिजन कहना यथार्थ है| हरिजन का अर्थ है, ईश्वर का भक्त, ईश्वर का प्यारा| अपने एक भजन में भक्तकवि नरसी मेहता ने अस्पृश्य भाइयों का उल्लेख हरिजन पद से किया है| इस दृष्टि से अस्पृश्य भाइयों के लिए हरिजन शब्द उपयुक्त है, ऐसा मैं मानता हूँ|" मोरोपंत-ग्रंथावली के सम्पादक-प्रकाशक आर. डी. पराड़कर ने भी मोरोपंत के एक प्रमाणिक पद्य में हरिजन पद को देखा तथा महात्मा गाँधी को बताया| उन्होंने अपनी टिप्पणी में कहा कि नरसी मेहता जैसे ही प्रमाण अन्य संतों की रचनाओं में पाए जाते हैं| हरिजन नाम अस्पृश्य, अंत्यज आदि नामों की घृणाभाव से मुक्त था, इसलिए इस नाम को तुरन्त सामाजिक स्वीकृति भी मिल गई|
अध्यक्ष
हरिजन सेवक संघ के अध्यक्ष
नाइट्रोग्लिसरीन
नाइट्रोग्लिसरीन (Nitroglycerin / NG) एक घना, रंगहीन, तैलीय, विस्फोटक द्रव है। इसे ट्रानाइट्रोग्लीसरीन (TNG), नाइट्रो, ग्लीसरील ट्राईनाइट्रेट (GTN), या 1,2,3-ट्राईनाइट्ट्रॉक्सीप्रोपेन, भी कहते हैं। इसका निर्माण प्रायः ग्लिसरॉल और श्वेत धुँवायुक्त नाइट्रिक अम्ल के नाइत्रेशन द्वारा किया जाता है।
रासायनिक रूप से, पदार्थ नाइट्रो यौगिक के बजाय एक कार्बनिक नाइट्रेट यौगिक है, फिर भी पारंपरिक नाम अक्सर रखा जाता है। 1847 में आविष्कार किया, नाइट्रोग्लिसरीन विस्फोटकों के निर्माण, ज्यादातर बारूद, और इस तरह के रूप में यह निर्माण, विध्वंस, और खनन उद्योगों में कार्यरत है में एक सक्रिय संघटक के रूप में इस्तेमाल किया गया है। 1880 के दशक के बाद से, यह सेना द्वारा एक सक्रिय संघटक, और nitrocellulose के लिए एक gelatinizer के रूप में, इस तरह के cordite और ballistite के रूप में कुछ ठोस प्रणोदक, में इस्तेमाल किया गया है।
130 साल के लिए, नाइट्रोग्लिसरीन ऐसे एंजाइना पेक्टोरिस और क्रोनिक दिल विफलता के रूप में हृदय रोग के इलाज के लिए एक शक्तिशाली वाहिकाविस्फारक (नाड़ी तंत्र के फैलाव) के रूप में चिकित्सा की दृष्टि से किया गया है। हालांकि यह पहले से ज्ञात था कि इन लाभकारी प्रभाव नाइट्रोग्लिसरीन की वजह से नाइट्रिक ऑक्साइड में बदला जा रहा है, एक शक्तिशाली venodilator, है ना 2002 इस रूपांतरण के लिए एंजाइम माइटोकॉन्ड्रियल एल्डिहाइड डिहाइड्रोजनेज होने की खोज की थी जब तक था। [4] नाइटोग्लिसरिन सब्लिंगिक गोलियां, स्प्रे और पैच में उपलब्ध है। [5] अन्य संभावित सुझावों में प्रोस्टेट कैंसर में सहायक चिकित्सा शामिल है। [6] क्रोनिक गुदा फ़िज़र्स के उपचार के लिए, यह कम मात्रा में, टॉपिक रूप से भी प्रयोग किया जाता है।
झाला
झाला (अंग्रेजी: Jhala) भारत में पाई जाने वाली क्षत्रिय वर्ण का एक गोत्र है, जो मुख्य रूप से गुजरात के काठियावाड़, सौराष्ट्र और राजस्थान के झालावाड़, उदयपुर, जालोर, चित्तौड़ जिंलो मे प्रमुखता मे निवास करते है। झाला वंश ने इलोल एवं कटोशन राजबाड़ो पर राज किया था।
चनोली, गरुङ तहसील
चनोली, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
मधवा गाँव, पालीगंज (पटना)
मधवा पालीगंज, पटना, बिहार स्थित एक गाँव है।
लक्षीछड़ि उपज़िला
लक्षीछड़ि उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह चट्टग्राम विभाग के  खागड़ाछड़ि ज़िले का एक उपजिला है, जिसमें, ज़िला सदर समेत, कुल 8 उपज़िले हैं, और मुख्यालय  खागड़ाछड़ि सदर उपज़िला है। यह बांग्लादेश की राजधानी ढाका से दक्षिण-पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिति
लक्षीछड़ि उपजिला बांग्लादेश के दक्षिण-पूर्वी भाग में, चट्टग्राम विभाग के खागड़ाछड़ि जिले  में स्थित है।
बाहरी कड़ियाँ
श्रेणी:चट्टग्राम विभाग के उपजिले
कैडमियम फ्लोराइड
कैडमियम फ्लोराइड एक अकार्बनिक यौगिक है।
काण्डई-बदल०म०-१, सतपुली तहसील
काण्डई-बदल०म०-१, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
डेफ्री जूलियंट
आरिफ डेफ्री एरियन्टो (जन्म २८ दिसंबर, २००२), जिसे पेशेवर रूप से डेफ्री जूलिएंट के नाम से जाना जाता है, एक इंडोनेशियाई डंगडट गायक हैं। वह २०२० में इंडोनेशियाई टेलीविजन चैनल इंडोसियार द्वारा प्रसारित रियाउ के प्रांत का प्रतिनिधित्व करने वाले लिगा डंगडुत इंडोनेशिया के तीसरे सीज़न के फाइनलिस्ट होने के लिए प्रसिद्ध हुए।.
२०२०–वर्तमान: लिगा डंगडुत इंडोनेशिया और करियर की शुरुआत
जूलियंट २०२० लिगा डंगडट इंडोनेशिया प्रतियोगिता के ऑडिशन के लिए लौटी। उन्हें रियाउ का प्रतिनिधित्व करने वाले पांच प्रतिभागियों में से एक के रूप में चुना गया था। जूलियंट ने जजों के सामने रियाउ प्रांत का प्रतिनिधित्व करने के लिए दो टिकटों के लिए प्रतिस्पर्धा की। "कींगकुहन", "मदु", और "सयाहदु" (रारा के साथ एक युगल) गीतों के माध्यम से उनके प्रदर्शन के लिए, उन्हें २०२० लिगा डंगडुत इंडोनेशिया'' मंच पर अंतिम संगीत कार्यक्रम में भाग लेने के लिए योग्य घोषित किया गया था।.
२०२० लीगा डंगडट इंडोनेशिया" के अंतिम संगीत कार्यक्रम में भाग लेने वाले सत्तर प्रतिभागियों को चौदह समूहों (लाल टीमों के सात समूह और श्वेत टीमों के सात समूह) में विभाजित किया गया था। शीर्ष ७० दौर में, जूलियंट ने चौदहवें दिन अपनी पहली उपस्थिति दर्ज की, मूल कलाकार वावा मारिसा द्वारा फिर से "किंगकुहन" गीत गाया।. उस दौर में, वह शीर्ष ५६ दौर में पहुंच गया। शीर्ष ५६ दौर में, उन्होंने मूल गायक रोमा इरामा के "केहिलंगन" गीत का प्रदर्शन किया। वह उच्चतम प्रतिशत परिणाम के साथ अगले दौर में पहुंचा।.
अपने प्रदर्शन के बाद, जो हमेशा हर दौर में उच्चतम प्रतिशत परिणाम प्राप्त करता है, जूलियंट को शीर्ष १८ दौर में बाहर कर दिया गया जब उसने जमाल अब्दिल्लाह का "गदीस मेलायु" गाया।. उसके पास एक फ़ैंडम है जिसे फ़ैनडेफ़ कहा जाता है.
शिक्षा
जूलियंट की शिक्षा एसडी नेगेरी ००८ लैंगगिनी और एसएमपी नेगेरी २ बैंगकिनंग कोटा में हुई थी। उन्होंने एसएमके नेगेरी १ कूक से मीठे पानी में मत्स्य पालन कृषि व्यवसाय में स्नातक किया। जूलियंट वर्तमान में STISIP Persada Bunda में संचार अध्ययन में अध्ययन कर रहा है।
धर्माचरण
धर्माचरण का अर्थ है- धर्म के अनुसार आचरण -अर्थात धर्म के अनुसार सत्य के मार्ग पर चलना। हर कार्य में धर्म, नीति तथा शास्त्र का ध्यान रखना।
कंपन पट्टी
कंपन पट्टी या रंबल स्ट्रिप्स, एक सड़क सुरक्षा विशेषता है जो किसी असावधान चालक को स्पर्श कंcdhkjhffgपन और गड़गड़ाहट की आवाज द्वारा संभावित खतरे के प्रति सचेत कर देती है। यह कंपन किसी वाहन के पहियों के माध्यम से उसकी काया में एक गड़गड़ाहट की ध्वनि के साथ प्रेषित होता है। कंपन पट्टी को आमतौर पर यातायात की दिशा में, मध्यरेखा या फिर किसी सड़क के किनारे लगाया जाता है। यह किसी असावधान वाहन चालक यदि वो अपनी यातायात लेन को छोड़कर दूसरी लेन में जाता है या फिर आगे आने वाले संभावित खतरे के प्रति सचेत कर देती है।
ख़िलजी वंश
खिलजी वंश  या ख़लजी वंश मध्यकालीन भारत का एक राजवंश था। इसने दिल्ली की सत्ता पर 1290-1320 इस्वी तक राज किया। दिल्ली की मुस्लिम सल्तनत में दूसरा शासक परिवार था, हालांकि ख़िलजी क़बीला लंबे समय से अफ़ग़ानिस्तान में बसा हुआ था, लेकिन अपने पूर्ववर्ती गुलाम वंश की तरह यह राजवंश भी मूलत: तुर्किस्तान का था। इसके तीन शासक अपनी निष्ठाहीनता, निर्दयता और दक्षिण भारतीय हिंदू राज्यों पर अधिकार के लिए जाने जाते थे। ख़लजी वंश के पहले सुल्तान जलालुद्दीन फ़िरोज़ ख़लजी, गुलाम वंश के अंतिम कमज़ोर बादशाह क्यूमर्श के पतन के बाद एक कुलीन गुट के सहयोग से गद्दी पर बैठे। जलालुद्देन उम्र में काफ़ी बड़े थे और अफ़ग़ानी क़बीले का माने जाने के कारण एक समय वह इतने अलोकप्रिय थे कि राजधानी में घुसने तक का साहस नहीं कर सकते थे। उनके भतीजे जूना ख़ां ने दक्कन के हिन्दू राज्य पर चढ़ाई करके एलिचपुर और उसके ख़ज़ाने पर क़ब्ज़ा कर लिया और फिर 1296 में वापस लौटकर उन्होंने अपने चाचा की हत्या कर दी। जूना ख़ां ने अलाउद्दीन ख़लजी की उपाधि धारण कर 20 वर्ष तक शासन किया। उन्होंने रणथंभौर (1301), चित्तौड़ (1303) और मांडू (1305) पर क़ब्ज़ा किया और देवगिरि के समृद्ध हिन्दू राज्य को अपने राज्य में मिला लिया। उन्होंने मंगोलों के आक्रमण का भी मुंहतोड़ जवाब दिया। अलाउद्दीन के सेनापति मलिक काफूर को 1308 में दक्षिण पर क़ब्ज़ा कर लिया, कृष्णा नदी के दक्षिण में होयसल वंश को उखाड़ फेंका और सुदूर दक्षिण में मदुरै पर अधिकार कर लिया। जब 1311 में मलिक काफूर दिल्ली लौटे, तो वह लूट के माल से लदे थे। इसके बाद अलाउद्दीन और वंश का सितारा डूब गया। 1316 के आरंभ में सुल्तान की मृत्यु हो गई। मलिक काफूर द्वारा सत्ता पर क़ाबिज़ होने की कोशिश उनकी मृत्यु के साथ ही समाप्त हुई। अंतिम ख़लजी शासक कुतुबुद्दीन मुबारक शाह की उनके प्रधानमंत्री खुसरो ख़ां ने 1320 में हत्या कर दी। बाद में तुग़लक वंश के प्रथम शासक ग़यासुद्दीन तुग़लक़ ने खुसरो ख़ां से गद्दी छीन ली।